OBH 6389/1997.
Az állampolgári jogok országgyűlési biztosának jelentése
Előadó. Dr. Gáspárné dr. Pere Katalin

Az eljárás megindulása

A panaszos 1980. december 8-tól 1997. február 28-ig volt kiegészítő tevékenységet folytató egyéni vállalkozó, a Fővárosi és Pest Megyei Egészségbiztosítási Pénztárnál a nyilvántartási száma 443009-0. Azért kért segítséget a panaszos, mert évek óta vitája van a Pénztárral a valós járulék fizetési kötelezettsége és a követelt összegek eltérése miatt. Nem ért továbbá egyet a tartozás kiegyenlítési sorrenddel kapcsolatos szabályokkal.

Érintett alkotmányos jogok

Szociális biztonsághoz való jog [Alk. 70/E. § (2) bek.]

Alkalmazott jogszabályok

A társadalombiztosításról szóló 1975. évi II. tv. (T.)
Az adózás rendjéről szóló 1990. évi XCI tv. 81. § és 82. §
Az államigazgatási eljárásról szóló 1957. évi IV. tv. 92. § (1) bek.

Megállapított tényállás

A panaszos a Fővárosi és Pest Megyei Egészségbiztosítási Pénztár nyilvántartásában a 443009-0 törzsszámon 1980. december 8-tól 1997. február 28-ig engedélyének visszaadásáig kisiparosként szerepelt. Tevékenységét ezen időszak alatt folyamatosan bedolgozói jogviszony mellett végezte.

A bedolgozói jogviszony sajátosságai miatt kisiparosként járulékfizetési kötelezettségének megállapítására csak utólagosan kerülhetett sor, miután keresetére vonatkozóan a szükséges igazolások rendelkezésre álltak.

A Pénztárnak a volt munkáltatókkal csak többszöri levélváltásokat követően sikerült a szükséges adattartalommal bíró igazolásokat beszerezni, a panaszos azokat nem tudta rendelkezésre bocsátani. A bedolgozói jogviszonnyal összefüggő adatok későbbi pontosításainak következményeként került sor az 1994. évi egyenlegértesítésben kimutatott adatok felülvizsgálatára és a helyes összegben történő hátralék megállapítására.

A folyószámla korrekciója az egyenleg értesítést követően az 1995. április 13. napján beérkezett igazolás alapján 1991. január 1-től visszamenőleg megtörtént és panaszos a korrekcióról, valamint az így keletkezett hátralékról 1995. július 3. napján postázott levélben értesítést kapott, melyet 1995. októberében levélben kifogásolt. 1995. decemberében egyeztetés érdekében történő megjelenését kérte a Pénztár.

Az egyeztetés csak az 1996. évi egyenlegértesítést követően 1997. év elején kezdődött meg, melynek során a járulékfizetési kötelezettség alakulásáról szóban tájékoztatást kapott a panaszos. 

      Időszak                                          Jogviszony                            Fizetendő  összeg
                                                                                                            Ft/hó               Ft

1991.01.01.-03.03.                munkaviszony mellett                           350                 735
1991.03.04.-04.30.                főállású                                                  960               1856
1991.05.01.-12.31.                munkaviszony mellett                           350               2800
1992.01.01.-02.29.                munkaviszony mellett                           350                 700
1992.03.01.-12.31.                munkaviszony mellett                             0                     0
1993.01.01.-05.31.                munkaviszony mellett                           519               2595
1993.06.01.-07.31.                főállású                                                2592               5184
1993.08.01.-12.31.                munkaviszony mellett                           519               2595
1994.01.01.-03.31.                munkaviszony mellett                           202                 606
1994.04.01.-03.31.                főállású                                                2916               2916
1994.05.01.-05.31.                munkaviszony mellett                           202                 202
1994.06.01.-08.31.                főállású                                                2916               8748
1994.09.01.-12.31.                munkaviszony mellett                           202                 808
1995.01.01.-12.31.                munkaviszony mellett                         1656             19872
1996.01.01.-12.31.                munkaviszony mellett                           367               4404

           Év                                     Kötelezettség                                                         Befizetés
        1991.                                        5391                                                                  3850
        1992.                                          700                                                                  1400
        1993.                                      10374                                                                  6757
        1994.                                      13280                                                                  3229
        1995.                                      19872                                                                19872
        1996.                                        4404                                                                  4037
Összesen:                                      54021                                                                 39145

        Év               SZJA alap                    Kiegészítő tevékenység             Főfoglalkozású váll.
                                                                        baleseti jár.                                        TB. jár.

      1991.               18131                       I-XII.                    350                   I-XII.              960
                                   0                          I-II.                       350                   I-II.                 960
      1992.                                                III-XII.                    0                    III-VI.            4320
                                                                                                                    VII-XII          2592
      1993.                62305                      I-XII.                     519                  I-XII.            2804
      1994.                24206                      I-XII.                     202                  I-XII.            2916
      1995.               198761                     I-XII.                   1656                  I-XII.            8944
      1996.                 44063                     I-XII.                     367                  I-IV.             6405
                                                                                                                     V-XII.          7613
    
A befizetésekre vonatkozó tételes egyeztetés is megtörtént. Az 1991. január 1. napjáig fennálló, összesen 3.078.- Ft hátralék részletezésére azonban nem került sor, mivel a kimutatott hátralék vonatkozásában a panaszosnak a régi befizetési bizonylatai már nem állnak rendelkezésére, így az összeget érdemben vitatni nem tudta.
Megállapodás hiányában a Pénztár a törvényben előírt kiegyenlítési sorrendben jogszerűen járt el a befizetett összegek elszámolásakor. 

A vizsgálatot megelőző és a vizsgálat folyamán az ügyben a panaszos, valamint a Pénztár között történt többszöri egyeztetés eredményeként tekintettel a panaszos jelenlegi élethelyzetére (12.000.- Ft/hó összegű előnyugdíjas) méltányos rendezésre került sor.

A BE 57-443009-0/1998. számú 1998. július 22-én kelt határozata szerint 86.537.- Ft hátralékból 31.744.- Ft ki nem egyenlített késedelmi pótlék törlése mellett a fennmaradó 54.793.- Ft járulékhiány megfizetésére 17 havi késedelmi pótlék mentes részletfizetést kapott a panaszos.

A határozat a tértivevény tanúsága szerint 1998. augusztus 11-én átvételre került, fellebbezés nem érkezett, így a jogerős. 1998. augusztus 11-én a Pénztár az első részletfizetés tényét könyvelte.

Az állampolgári jogok országgyűlési biztosa a vizsgálat során alkotmányos visszásságot nem állapított meg, a vizsgálatot lezárta.

Budapest, 1998. szeptember 28.

Gönczöl Katalin